आय और निवासी प्रमाण-पत्र बनाने के लिए ऑनलाइन आवेदन की सुविधा
रतलाम | आय और निवासी प्रमाण पत्र बनवाने के लिए आवेदकों को घर बैठे ऑनलाइन आवेदन करने की सुविधा उपलब्ध है। इसके लिए आवेदक को एमपी ई-डिस्ट्रिक्ट पोर्टल के माध्यम से ऑनलाइन आवेदन करना होगा। इससे आय और निवासी प्रमाण बनवाना आसान हुआ है। राज्य शासन ने एमपीई डिस्ट्रिक्ट पोर्टल के माध्यम से आवेदकों को घर बैठे भी इस सुविधा का विकल्प दिया है। इन सेवाओं के लिए इंटरनेट बैंकिंग, क्रेडिट कार्ड, डेबिट या ई-वालेट के माध्यम से ऑनलाइन भुगतान करना होगा। आय एवं निवासी प्रमाण पत्र प्राप्त करने के लिए आवेदक को आधार नंबर से लॉगिन करना होगा। आधार नंबर डालते ही आधार कार्ड का रजिस्टर्ड मोबाइल नंबर पर एक ओटीपी (वन टाइप पासवर्ड) आएगा। ओटीपी सत्यापन होने के बाद आवेदक पोर्टल पर लॉगिन हो जाएगा।
hin_Deva hin_Deva